Vikram Kolmannskog

Vikram Kolmannskog (født 6. september 1980) er en norsk gestaltterapeut, jurist, samfunnsviter og forfatter. Han er spesialist på miljøflyktninger og verdens første professor i gestaltterapi. 

 Klimaflyktninger 
I 2008 som juridisk rådgiver i Flyktninghjelpen forfattet Kolmannskog rapporten Future Floods of Refugees: A Comment on Climate Change, Conflict, and Forced Migration.Future Floods of Refugees: A Comment on Climate Change, Conflict, and Forced Migration, Flyktninghjelpen (2008) Rapporten ble innledningen til Flyktninghjelpens og norsk UDs arbeid for å bedre rettighetene til klimaflyktninger. Kolmannskog ble anerkjent for sitt «fremragende arbeid» innen dette feltet av Antonio Guterres, som var FNs høykommisær for flyktninger på dette tidspunktet. På bakgrunn av sin forskning på klimaflyktningers behov og rettigheter ble han i 2014 tildelt en dr.philos. ved Universitetet i Oslo.

 Gestaltterapi 
Siden 2012 har Kolmannskog praktisert som gestaltterapeut og forsket på gestaltterapi. Også innen dette feltet har han vært spesielt opptatt av marginaliserte grupper. Han har blant annet bidratt til forskning vedrørende transpersoner. Siden høsten 2015 har han vært 50 % ansatt som førsteamanuensis ved Norsk Gestaltinstitutt Høyskole. I mars 2022 fikk han opprykk og ble verdens første professor i gestaltterapi.Verdens første professor i gestaltterapi, Norsk Gestaltinstitutt Høyskole, besøkt 20.mars 2022.

 Skribentvirksomhet 
Kolmannskog skriver sakprosa, poesi og fiksjon. I 2015 kom han med boken Den tomme stolen. Fortellinger fra gestaltterapi på Flux forlag. Boken er en introduksjon til gestaltterapi såvel som en samling terapifortellinger. 

I senere bøker har han vært særlig opptatt av forholdet mellom religion, åndelighet, sensualitet og skeivhet. Flere av novellene og diktene har vært skrevet i forbindelse med homokampen i Kolmannskogs andre hjemland, India. På ettårsdagen for avkriminaliseringen av homofili i India, 6.september 2019, kom han med novellesamlingen Lord of the Senses på det London-baserte, skeive forlaget Team Angelica. Boken var en finalist til Lambda Literary Awards i 2020. 

I forbindelse med diktsamlingen The Garden Tantra, utgitt av Red River i India i 2023, har Vikram blitt kalt 'en av Walt Whitmans arvinger'. Mange av diktene har en økologisk sensitivitet. 

I 2024 kom Rhyheim: A Porn Poem (Broken Sleep Books), en bok som kan leses som en hyllest til den homofile pornostjernen Rhyheim Shabazz. 

 Bibliografi 
 Rhyheim: A Porn Poem (Broken Sleep Books, 2024)
 The Garden Tantra (Red River, 2023)
 Becoming Buddha. Meditations (Mohini Books, 2020)
 Lord of the Senses. Stories (Team Angelica, 2019)
 The Empty Chair. Tales from Gestalt Therapy (Routledge, 2018)
 Taste and See. A Queer Prayer (Mohini Books, 2018)
 We are in between. Rights for people displaced in the context of climate change (2017)
 Den tomme stolen. Fortellinger fra gestaltterapi (Flux forlag, 2015)

 Referanser 

 Eksterne lenker 
Hjemmeside

Kategori:Norske jurister
Kategori:norske sosiologer
Kategori:Rettssosiologer
Kategori:Norske sakprosaforfattere
Kategori:Personer innen alternativ behandling